stanford-oval/wikipedia huggingface dataset:
אינטרנציונליזם
אינטרנציונליזם מעמדי

המרקסיזם מקדם גישה אינטרנציונליסטית מעמדית, לפיה האינטרס של העובדים בכל ארץ הוא להיאבק בסולידריות עם עמיתיהם בארצות אחרות על בסיס האינטרס המעמדי המשותף שלהם. המרקסיסטים טוענים שמכיוון שהשיטה הקפיטליסטית היא כיום שיטה גלובלית, מעמד העובדים צריך לפעול כ"מעמד גלובלי" כדי להצליח להפיל ולהחליף את השיטה הקיימת.
לקריאה נוספת

Akira Iriye, Global Community: The Role of International Organizations in the Making of the Contemporary World, University of California Press, 2002
Cecelia Lynch, "The Promise and Problems of Internationalism", Global Governance, Vol. 5, No. 1, January-March 1999, pp. 83-101
Ian M. Richmond, Aspects of Internationalism: Language & Culture, University Press of America, 1993
Glenda Sluga, Internationalism in the Age of Nationalism, University of Pennsylvania Press, 2013
Martin H. Geyer and Johannes Paulmann (eds.), The Mechanics of Internationalism, Oxford University Press, 2001
אלכסנדרה מלניק

| --- | --- |
אין תמונה חופשית
 לידה:  1892 
 פטירה:  1982 (בגיל 90 בערך) 
 מדינה:  ברית המועצות 
 
אלכסנדרה מלניק (באנגלית: Alexandra Melnik; ‏15 במאי 1892 – 1982) היא חסידת אומות עולם אשר הצילה את סוניה ברנשטיין ואמה פניה, בכך שהוציאה אותם מהגטו והסתירה אותם בביתה יחד עם בנה ויקטור מלניק ובתה טאיסיה מלניק (חרצ'נקו) (Kharchenko Taisia).
משפחת מלניק כללה ארבע נפשות, האם אלכסנדרה ושלושת ילדיה: הבת הבכורה טאיסיה בת 16, הבן ויקטור בן 13 והבת גלינה בת 10. אב המשפחה נרצח ב-1938 בטיהורים בתקופת סטלין. אלכסנדרה הייתה אמה של חברה של סוניה מבית-הספר.
ההצלה

בנובמבר 1941 התחולל הפוגרום הראשון בעיר חמלניצקי באוקראינה, שם סוניה ואמה היו שבויות. אחרי שהצליחו השתיים לשרוד את הפוגרום, הגיעה אלכסנדרה מלניק אל שער הגטו. סוניה סיפרה בעדותה ליד ושם: "אלכסנדרה הייתה אמה של חברת בית הספר שלי עוד מלפני המלחמה. היא נכנסה לתוך הגטו, איתרה אותנו ולקחה אותנו אליה הביתה מתוך רצונה החופשי". הניצולות, סוניה ואמה הסתתרו אצלה במשך שנה, למרות שהמשפחה חיה בעוני, הם חלקו איתם כל דבר (אוכל בגדים וכו'). עוד מספרת סוניה: "הילדים במשפחה גילו בגרות יוצאת דופן ושמרו על שתיקה, גם כאשר שכנים סקרניים ניסו לסחוט מהם מידע כלשהו, לאחר שחשדו באמם."
לאחר שנה של מסתור אצל משפחת מלניק, הכריזו הגרמנים על הפתרון הסופי. משפחת מלניק לא גירשה את סוניה ואמה אלא המשיכה להסתיר אותן. בימים מסוכנים במיוחד הובילו אותן הילדים של משפחת מלניק ליערות ומקומות מסתור והיו מביאים להם אוכל כל כמה ימים. לאחר מכן, היו באים להחזירן הביתה - לביתם.
בהמשך המלחמה, אלכסנדרה העבירה אותם לטרנסניסטריה באמצעות שכן שלה ואדם נוסף שהיו מוכנים לסייע תמורת תשלום. הם הגיעו לעיר מוהיליב-פודילסקי וכך הצליחו לשרוד את המלחמה. לאחר שהצליחו לעבור, חזרה סוניה לאזור הכיבוש הגרמני, על מנת ליידע יהודים שנשארו על כך שבאזורי כיבוש רומני הרציחות ורדיפות יהודים נרגעו במקצת. לאור זאת המשיכה אלכסנדרה להעביר בסיוע ילדיה יהודים נוספים שהסתתרו בטרנסניסטריה. סך הכל הצילה אלכסנדרה 22 יהודים.
לאחר המלחמה, שמרו המשפחות על קשר הדוק ביניהן. בשנת 1989 עלו סוניה ומשפחתה ארצה והתיישבו בבאר-שבע. בנות המשפחות טאיסיה וסוניה קיימו קשר חם במכתבים.
תהליך ההכרה

אלכסנדרה זכתה בהכרה רק לאחר מותה. לאחר שסוניה ומשפחתה עלו ארצה, הגישה סוניה ב-1990 בקשה ליד ושם, להכיר באלכסנדרה ובמשפחתה כחסידי אומות עולם. הבקשה התעכבה כ-4 שנים בגלל מחסור בעדים שיבואו להעיד. ב-1994 ניתן לאלכסנדרה לוויקטור ולטאיסיה התואר "חסידי אומות העולם" מיד ושם.
לאחר עיכובים ביורוקרטיים מצד גורמים ביד ושם פנתה סוניה בשנת 1995 אישית לנשיא המדינה, עזר וויצמן, להרשות לטאיסיה ובעלה לעלות ארצה לאחר שבקשתם נדחתה כל פעם מחדש בגלל פירוש שגוי של הסעיפים הרלוונטיים בחוק השבות. ב-1996 בגיל 68 עלו טאיסיה ובעלה ארצה לבאר שבע לגור ליד סוניה, והן היו שכנות במשך שנים. לאחר 10 שנים, בגיל 78, קיבלה טאיסיה אזרחות ישראלית. סוניה נפטרה בשנת 2014 והשאירה במותה שני ילדים, שלושה נכדים ושישה נינים. טאיסיה נפטרה בשנת 2019 ונטמנה ליד בעלה בבית העלמין האזרחי בבאר שבע.
הערות שוליים

↑  ארכיון יד ושם, אלכסנדרה מלניק
↑  גדעון רפאל בן מיכאל, מלניק ויקטור, באתר ביטאון פורום שמירת זיכרון השואה, מכון אייבשיץ
↑  The Righteous Among the Nations Database Melnik Aleksandra, Yad Vashem
1 2  המכון ללימודי השואה
↑  אתר עצ"ומ
↑  עיתון ידיעות אחרונות 10.2.1997
↑  ארכיון יד ושם
↑  ארכיון יד ושם, אלכסנדרה מלניק טופס הבקשה מסוניה לנשיא
אסונסיון

אסונסיון (בספרדית: Asunción, בשמה הרשמי המלא: Nuestra Señora Santa María de la Asunción, בגוארני: Paraguaý) היא בירתה של פרגוואי. אוכלוסייתה של אסונסיון מונה מעל 500,000 איש. העיר שוכנת על גדת נהר פרגוואי. שטחה המטרופוליטני, המכונה "גראן אסונסיון", כולל מספר ערי לוויין: פרננדו דה לה מורה, סן לורנסו, למברה, לוקה, מריאנו רוקה אלונסו, ניימבי, סן אנטוניו, לימפיו, קפיאטה ווייה אליסה. לערי הלוויין יותר ממיליון וחצי תושבים.
העיר היא מקום מושבה של ממשלת פרגוואי, ומרכזה התעשייתי והתרבותי של המדינה כולה. התעשייה בעיר מתמחה בייצור הנעלה, טקסטיל, ומוצרי טבק.
היסטוריה

אסונסיון היא אחת הערים העתיקות בדרום אמריקה, וקרויה "אם הערים" מכיוון שממנה יצאו משלחות קולוניאליות רבות שייסדו ערים ברחבי היבשת (כגון ייסודה בפעם השנייה של בואנוס איירס). העיר נוסדה ב-15 באוגוסט 1537 על ידי הספרדי חואן דה סלסר, וגונסלו דה מנדוסה, בשם "נואסטרה סניורה דה לה אסונסיון" שלאחר מכן התקצר ל"אסונסיון".
ב-1562, ילידים החריבו את בואנוס איירס והמתיישבים הספרדים ברחו לאסונסיון. העיר הפכה איפוא למרכז התיישבות ספרדית קולוניאלית גדולה.
בשנת 1731 מרדו תושבי אסונסיון תחת הנהגת חוסה דה אנטקרה אי קסטרו כנגד השלטון הספרדי הקולוניאלי, באירוע שנודע כ"מרד הקומונרוס". המרידה נכשלה ואנטקרה נערף. המרד אמנם נכשל, אך אלו היו הסימנים הראשונים לרוח העצמאות בפרגוואי.
לאחר קבלת העצמאות ב-1811 הייתה אסונסיון לבירת המדינה. תחת נשיאותו של חוסה גספר רודריגס דה פרנסיה העיר עברה שינוי משמעותי- דרכים נבנו בעיר והרחובות קיבלו שמות. למרות זאת, ההתקדמות המשמעותית של העיר התרחשה תחת נשיאותו של ממשיכו, קרלוס אנטוניו לופס. למעלה מ-400 בתי ספר, מפעלי מתכות וגם שירות הרכבות הראשון בדרום אמריקה נבנו בתקופתו. אחרי מותו, הנהיג את המדינה בנו פרנסיסקו סולנו לופס והוביל את המדינה במלחמת הברית המשולשת ההרסנית, שלאחריה הייתה אסונסיון תחת שלטון ברזיל למשך חמש שנים עד שנת 1876.
לאחר המלחמה, אסונסיון החלה בניסיון שיקום אטי. בסוף המאה ה-19 ובתחילת המאה ה-20, הגיע זרם מהגרים לעיר מאירופה והאימפריה העות'מאנית. זה הוביל להתקדמות גדולה של העיר ושגשוג גדול אף יותר ממה שהיה לפני המלחמה.
אחת הטרגדיות הידועות בתולדות אסונסיון, ובקורות פרגוואי כולה, אירעה ב-1 באוגוסט 2004 עת סופרמרקט עלה באש, והותיר מאות פצועים ו-464 הרוגים. כנגד הנהלת הסופרמרקט הועלתה הטענה המחרידה כי כשפרצה השריפה ננעלו דלתות מרכז הקניות על מנת למנוע ביזה, וכך מצאו רבים, שאחרת יכלו להימלט, את מותם.
מבנה העיר

אזור העיר התחתית, בסמוך לגדת הנהר, שמרכזו "פלאסה דה לוס ארואס" ו"פלאסה אורוגוואיה" פותח בעיקרו בשנות השבעים והשמונים של המאה העשרים. הפיתוח השאיר אך שרידים מועטים לעיר הקולוניאלית. אזור זה הוא מוזנח מעט ומסוכן לזרים. האזורים "הטובים" של אסוסנסיון הם הפרברים לכיוון שדירות סן מרטין, שבהם האליטות הפרגוואיות עושות את הקניות בחנויות בסגנון ארצות הברית, ובקניוני ענק.
תרבות

אתרים ידועים בעיר הם המוזיאון הלאומי לאומנויות יפות ("מוזיאון גודוי"), "כנסיית ההתגשמות" והפנתאון הלאומי, גרסה קטנה יותר של בניין "לז אינבליד" בפריז (בו קבור נפוליאון). גיבוריה של האומה הפרגוואית קבורים בבניין זה. אתרים אחרים הם "פלסיו דה לוס לופס" המשמש כמשכן הנשיא, בניין הסנאט הישן (מקום משכנו של הקבילדו העירוני בתקופת השלטון הספרדי, ובניין הקונגרס בין השנים 1844 ו-2003), הקתדרלה המטרופוליטנית וה"קאסה דה לה אינדפנדנסיה" (אחד השרידים האחרונים בעיר לאדריכלות הקולוניאלית).
תרבות > עיתונות

העיתונים העיקריים באסונסיון הם ABC, אולטימה אורה, ונוטיסיאס. ABC ואולטימה אורה נחשבים לטובים יותר, אך למעשה מעל התקשורת הפרגוואית כולה הועלו חשדות באשר לנושא עצמאותה.
חינוך

האוניברסיטאות העיקריות בעיר הן "האוניברסידד קתוליקה" וה"אוניברסידד נסיונל". הקתוליקה מחזיקה בבניינים במרכז העיר ליד הקתדרלה, אך עיקרה של האוניברסיטה מצוי בעיר הלוויין למבארה. באופן דומה הקמפוס העיקרי של הנסיונל הוא בעיר סן לורנסו. בעיר קיימות מכללות ואוניברסיטאות קטנות ופרטיות.
תחבורה

עקב כך שהעיר שוכנת על גדת נהר פרגוואי, העיר נעזרת במסוף נהר באזור מרכז העיר.
יש שימוש רב בתחבורה הציבורית בעיר, והאוטובוסים מגיעים לכל האזור בה. מסוף האוטובוסים לטווח-ארוך ממוקם בשדרת רפובליקה ארחנטינה, ממנו יוצאים אוטובוסים לכל המדינה כמו גם נתיבים בינלאומיים למדינות הקרובות, כמו ברזיל, ארגנטינה ואורוגוואי.
נמל התעופה הבינלאומי סילביו פטירוסי משרת את העיר והוא ממוקם בפרבר לוקה. זהו נמל התעופה הראשי של פרגוואי והשער הבינלאומי הראשי שלה.
ערים תאומות

ארצות הברית מיאמי, פלורידה, ארצות הברית
ונצואלה קראקס, ונצואלה
ארגנטינה רוסאריו, סנטה פה, ארגנטינה
ארגנטינה לה פלאטה, בואנוס איירס, ארגנטינה
ארגנטינה פורמוסה, פורמוסה, ארגנטינה
ארגנטינה קוריינטס, קוריינטס, ארגנטינה
ארגנטינה רסיסטנסיה, צ'אקו, ארגנטינה
ארגנטינה פוסאדאס, מיסיונס, ארגנטינה
ארגנטינה סנטה פה, סנטה פה, ארגנטינה
צ'ילה איקיקה, צ'ילה
בוליביה סנטה קרוס דה לה סיירה, בוליביה
ברזיל קמפינאס, סאו פאולו, ברזיל
ברזיל סאו פאולו, סאו פאולו, ברזיל
ברזיל קוריטיבה, פרנה, ברזיל
קולומביה בוגוטה, קולומביה
הרפובליקה הדומיניקנית סנטו דומינגו, הרפובליקה הדומיניקנית
יפן צ'יבה, יפן
מקסיקו מקסיקו סיטי, מקסיקו
מקסיקו פואבלה, פואבלה, מקסיקו
פרו טרוחיו, פרו
ספרד מדריד, ספרד
טאיוואן טאיפיי, טאיוואן
אורוגוואי מונטוידאו, אורוגוואי
אורוגוואי פלורידה, אורוגוואי
אצטדיון טרקטור (וולגוגרד)

| --- | --- |

עמודי הכניסה לאצטדיון
 מיקום:  רוסיה וולגוגרד, רוסיה
 קואורדינטות:  48°48′04″N 44°35′31″E﻿ / ﻿48.80113889°N 44.59203611°E﻿ / 48.80113889; 44.59203611
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
אצטדיון טרקטור (ברוסית: Стадио́н «Тра́ктор») הוא מתקן ספורט, אחד האצטדיונים הוותיקים ביותר בוולגוגרד וממוקם ברחוב מוגילביץ' בעיר.
כיום, אצטדיון הטרקטור משמש כמגרש חלופי של מועדון הכדורגל רוטור המקומי ומכיל 15,000 מושבים.
האצטדיון נבנה בשנת 1931. במהלך הקרבות על סטלינגרד נהרס לחלוטין ונבנה מחדש לאחר המלחמה. עמודי הכניסה לאצטדיון הם כיום אנדרטה ארכיטקטונית בעלת חשיבות מחוזית.
היסטוריה

האצטדיון נבנה בשנת 1931 עבור קבוצת הכדורגל של מפעל הטרקטור של סטלינגרד, שאירחה בו את משחקיה עד 1962.
לאצטדיון מתווה שדה לא סטנדרטי - ממזרח למערב. בדיווחי כדורגל רבים לאורך שנים רבות על הופעת הקבוצה באצטדיון, ניתנו פרטים אופייניים - "במחצית הראשונה שיחקנו נגד השמש והרוח...". הקבוצות בהגרלות תמיד ביקשו להשיג את השער המערבי, מכיוון שקרני השמש מופנות לשער המזרחי ומקשות על משחקם של המגנים והשוער. הסיבה למתווה הבלתי מוצלח של המגרש היא שהבונים הראשונים של האצטדיון בשנת 1930 התמודדו עם גחמות השטח ועם אוריינטציה שונה של השדה והיה צורך בעבודה אדירה כדי להסיר מדרון ענק. היעדר הציוד הדרוש קבע מראש תוכנית כזו של זירת הספורט, שהפכה במשך שנים רבות לזירת הספורט העיקרית בעיר.
עד 1940 לא היה במגרש האצטדיון כיסוי דשא וקבוצות רבות מערים אחרות סירבו לשחק באצטדיון.
בתחילת עונת 1940 נבנה יציע חדש באצטדיון, מה שהגדיל את הקיבולת הכוללת מ-15 ל-20 אלף צופים.
במהלך קרב סטלינגרד, האצטדיון, כמו רבים ממבני העיר, נהרס. לאחר המלחמה, שוחזר. בשנים 1953–1955 הוקמו שבילי גישה לאצטדיון שעוצבו על ידי האדריכל ב.א. גקר.
בשנת 1998, האצטדיון שהיה בבעלות מפעל הטרקטורים הועבר לבעלותו של מועדון הכדורגל רוטור. מאוחר יותר, האצטדיון שופץ ושימש את המועדון לאימונים ומשחקי ידידות וכאצטדיון ביתי עבור קבוצת הנוער והמילואים רוטור-2
ב-16 באוקטובר 2002 אירח האצטדיון משחק בטורניר מוקדמות אליפות אירופה לנוער 2004 בין הנבחרות הלאומיות של רוסיה ואלבניה. הרוסים ניצחו בתוצאה 1: 0.
שיפוץ

האצטדיון משמש את "רוטור" לאימונים.
בשנת 2010 הוכן פרויקט לשיפוץ אצטדיון, אך התוכניות לא יושמו מעולם.
לקראת גביע העולם 2018 באצטדיון תוכנן שיפוץ מקיף ונרחב, כאשר תוכנן כי האצטדיון ישמש כבסיס האימונים של הנבחרות המשתתפות.
באוגוסט 2018 קבע מושל מחוז וולגוגרד אנדריי בוצ'ארוב כי יש לעצב מחדש את פרויקט שיפוץ האצטדיון כך שיהיה מכוון לאירוח אירוע ספורט המוני ובילוי לאזרחי העיר.
אנדרטה ארכיטקטונית

עמודי הכניסה לאצטדיון הם אנדרטה לאדריכלות ותכנון עירוני בעל חשיבות מחוזית, אך כיום הם נתונים במצב של הזנחה.
ראו גם

האצטדיון המרכזי (וולגוגרד)
וולגוגרד ארנה
הערות שוליים

↑  "Летопись Акселя Вартаняна. Год 1939. Часть 2. «Провести розыгрыш образцово»" (ברוסית). Газета «Спорт-Экспресс». נבדק ב-2013-11-21.
↑  "Летопись Акселя Вартаняна. Год 1940. Часть 3. «Незыблемый порядок» (продолжение)" (ברוסית). Газета «Спорт-Экспресс». נבדק ב-2013-11-21.
↑  "Объекты культурного наследия регионального значения, расположенные на территории г. Волгоград" (ברוסית). Официальный портал Администрации Волгоградской области. אורכב מ-המקור ב-2015-04-02. נבדק ב-2015-03-27.
↑  "Теперь стадион «Трактор» принадлежит «Ротору»" (ברוסית). Газета «Спорт-Экспресс». נבדק ב-2013-11-21.
↑  "«Ротор» сыграет с «Крыльями Советов» на «Тракторе»" (ברוסית). Газета «Спорт-Экспресс». נבדק ב-2013-11-21.
↑  "Россия — Албания 1:0" (ברוסית). rusteam.permian.ru. נבדק ב-2013-11-21.
↑  "Волгоградский клуб блогеров. Спасите «Трактор»!" (ברוסית). livejournal.com. נבדק ב-2013-11-21.
↑  "Вместо футбола президент РФС увидел в Волгограде выставку собак" (ברוסית). «Аргументы и Факты». נבדק ב-2013-11-21.
↑  "В Волгограде проектировщики изобразили, как будет выглядеть стадион «Трактор» после реконструкции" (ברוסית). Информационное агентство «Высота 102.0». נבדק ב-2013-11-21.
↑  "Стадион «Трактор» Волгоград, 2013" (ברוסית). russianteam2.wordpress.com. נבדק ב-2013-11-21.
↑  "Комитет-2018 предоставил губернатору отчёт о проделанной работе" (ברוסית). Портал правительства Волгоградской области. אורכב מ-המקור ב-2014-05-08. נבדק ב-2014-05-07.
↑  "Андрей Бочаров: Стадион «Трактор» в Волгограде станет народным". Информационное агентство «Городские вести» (ברוסית). נבדק ב-2018-08-14.
↑  "Проходные стадиона СТЗ/ВГТЗ/«Трактор»" (ברוסית). livejournal.com. נבדק ב-2013-11-27.
שערי האצטדיון.
אסקווייר

ערך זה עוסק בכתב עת לגברים. אם התכוונתם לתואר כבוד אנגלי, ראו .
| --- | --- |


שון פן, על כריכת הגיליון הראשון של שנת 2013
 תדירות:  חודשית
 סוגה:  מגזין לגברים
 מו"ל:  סוכנות הידיעות הרסט 
 מייסד:  Arnold Gingrich, David Archibald Smart, Henry L. Jackson 
 בעלים:  תאגיד הרסט
 עורך ראשי:  דייוויד מ. גריינג'ר
 תאריכי הופעה:  1933–הווה (כ־91 שנים) 
 שפה:  אנגלית
 מערכת:  ארצות הברית
 תפוצה:  721,399 (יוני 2012)
 מדינה:  ארצות הברית 
 ISSN:  0014-0791, 0194-9535
 esquire.com
 
אסקווייר (באנגלית: Esquire) הוא מגזין לגברים המתפרסם בארצות הברית משנת 1933 תחת תאגיד הרסט.
היסטוריה

הגיליון הראשון של המגזין יצא באוקטובר 1933 והעורכים והמייסדים היו דייוויד סמארט והנרי ג'קסון. מאוחר יותר הפך למגזין מעודן יותר עם דגש על אופנת גברים. בין הכותבים המפורסמים שתרמו לעיתון נמנים ארנסט המינגוויי, פרנסיס סקוט פיצג'רלד, אלברטו מורביה, אנדרה ז'יד וג'וליאן האקסלי.
בשנות השישים היה העיתון בין החלוצים אשר קידמו את גל הניו-ג'ורנליזם עם תרומתם של כתבים כמו נורמן מיילר, טים אובריאן וטום וולף. המגזין נמכר על ידי בעליו המקוריים לקליי פלקר בשנת 1977 אשר מכר אותו שנתיים לאחר מכן לחברת "13-30". בשנת 1986 נסגרה החברה והעיתון נמכר ולתאגיד הרסט המנהל אותו עד היום.
דייוויד מ. גריינג'ר מונה לעורך העיתון ביוני 1997 ומאז זכה העיתון במספר פרסים. לפני הגעתו למגזין היה גריינג'ר עורך במגזין GQ במשך שש שנים.
אנמיה ממחלה כרונית

|  קישורים ומאגרי מידע |
| --- | --- |
 eMedicine:  780176 
 MedlinePlus:  000565
 סיווגים
 ICD-10:  D63.8
 
אָנֶמְיָה מִמַּחֲלָה כְּרוֹנִית, או אָנֶמְיָה מִדַּלֶּקֶת, היא אנמיה הנגרמת כתוצאה ממצב דלקתי, לרבות זיהום, נזק לרקמה ומצבים נוספים הקשורים בהפרשת ציטוקינים מעודדי דלקת. אנמיה זו משתייכת לקבוצת האנמיות ההיפופרוליפרטיביות, שבהן מח העצם אינו מייצר מספיק תאי דם אדומים. זוהי האנמיה השנייה בשכיחותה, לאחר אנמיה מחוסר ברזל.
אפידמיולוגיה

שיעורי ההימצאות וההיארעות של אנמיה ממחלה כרונית עולים עם הגיל, והיא מהווה כ-20% ממקרי האנמיה בקשישים. בקבוצת אוכלוסייה זו הדבר מגביר פי חמישה תחלואה ותמותה.
אטיולוגיה

אנמיה ממחלה כרונית יכולה להיגרם מכל מצב דלקתי, אך במיוחד ממצבים הקשורים בהפרשת ציטוקינים מעודדי דלקת לאורך זמן. יחד עם זאת, ישנם מקרים של אנמיה הנובעים מדלקת חריפה ומסווגים אף הם תחת מחלה זו. עם הסיבות השכיחות לאנמיה זו נמנים זיהומים, סרטן, מחלות חיסון עצמי, אי-ספיקת כליות כרונית ומחלת השתל נגד המאכסן.
פתופיזיולוגיה

ציטוקינים מעודדי דלקת דוגמת אינטרלוקין 1, אינטרלוקין 6 ו-TNF מדכאים מספר מסלולים הקשורים בחומרי הגלם הדרושים לייצור תאי דם אדומים, בהם ברזל ואריתרופויאטין. אינטרלוקין 1 מדכא ישירות ייצור של אריתרופויאטין, ודרך מסלול של אינטרפרון גמא מדכא גם את התגובה של תאי האב האריתרואידים במח העצם לאריתרופויאטין. גם TNF מדכא את תגובת תאי מח העצם לאריתרופויאטין דרך אינטרפרון גמא. במקביל, רמות החלבון הפצידין עולות, ודרך דיכויים של ספיגת הברזל מן המזון ושחרור הברזל מן המאגרים בגוף, זמינות הברזל יורדת. נוסף על כך, אורך חיי תאי הדם האדומים מתקצר בזמן דלקת לכ-70–80 יום, במקום 120 יום.
באנמיה הנגרמת מדלקת חריפה גורמים הציטוקינים והחום הנלווה להם לתמותה מוקדמת של תאי דם אדומים המתקשים לשמור על שלמות קרום התא שלהם. ההמוליזה בטרם עת מביאה לירידה חדה של 2–3 גרם/ד"ל ברמות ההמוגלובין תוך יום–יומיים. עם זאת, באופן כללי אנמיה הנגרמת מדלקת חריפה היא קלה יותר, ועם הזמן מחמירה.
תסמינים וסימנים

על התסמינים של המחלה הקיימת ברקע, מתווספים התסמינים של אנמיה ממחלה כרונית, שאינם ייחודיים לאנמיה זו. עם התסמינים האלו נמנים: חולשה, תשישות וחוסר סבילות למאמצים, חיוורון, כאבים, עילפון או תחושת עילפון, כאבים בחזה, פעמת, הפרעות שינה, קושי בריכוז וחוסר תיאבון.
בדיקות מעבדה

חומרת האנמיה באנמיה ממחלה כרונית היא לרוב קלה, כשבמשטח דם תאי הדם האדומים יכולים להיות בעלי גודל תקין או קטנים (מיקרוציטיים). נתונים אלה מושפעים גם מאופי מחלת הרקע שבעטיה נגרמה האנמיה. רמות הברזל בדם נמוכות מהרגיל, פחות מ-50 מק"ג/ד"ל, אך לא נמוכות כמו באנמיה מחוסר ברזל. רמות הפריטין במצבי דלקת דווקא יכולות לעלות עד פי שלושה מרמתו הרגילה. רמות הטרנספרין, כפי שמבוטאות במדד קיבולת הקשירה של ברזל לטרנספרין (TIBC), נמוכות מהתקין, בניגוד לאנמיה מחוסר ברזל, וגם הרוויה של טרנספרין בברזל נמוכה, אך לא כמו באנמיה מחוסר ברזל.
טיפול

כמו באנמיות היפופרוליפרטיביות נוספות שבהן רמת האריתרופויאטין נמוכה, גם באנמיה ממחלה כרונית אריתרופויאטין חיצוני משמש לתיקון האנמיה. מאחר שבמתן אריתרופויאטין יש עידוד של יצירת תאי דם אדומים ותוך כדי כך ניצול של ברזל, בטרם המתן מתבצעת בדיקה שאכן מאגרי הברזל בגוף תקינים. אם אין הדבר כך, את הטיפול באריתרופויטין מקדים מתן ברזל. במצב של מאגרי ברזל תקינים, ניתן להגיע לרמות המוגלובין של 10–12 גרם/ד"ל תוך 4–6 שבועות. לאחר ההגעה ליעד ההמוגלובין מפחיתים את מינון האריתרופויאטין. גורמים שעלולים לפגוע בתגובת מח העצם לאריתרופויאטין הן רמות ברזל נמוכות, זיהום, הרעלת אלומיניום ופעילות יתר של בלוטת יותרת התריס.
עירוי דם נשמר למקרים שבהם רמת ההמוגלובין נמוכה מ-8 גרם/ד"ל או למקרים של אנמיה עם מחלת רקע לבבית או ריאתית.
לקריאה נוספת

John W. Adamson, Iron Deficiency and Other Hypoproliferative Anemias, Harrison's Principles of Internal Medicine, 18th edition, McGraw-Hill Companies, 2012, Vol. 1, pp. 849-851
אסקארי A10

| --- | --- |

 מאפיינים כלליים
 יצרן:  אסקארי 
 מודל קודם:  אסקארי KZ1, אסקארי KZ1-R 
 אורך:  4,300 מ"מ 
 רוחב:  1,852 מ"מ 
 גובה:  1,138 מ"מ 
 משקל:  1,280 ק"ג 
 בסיס גלגלים:  2,636 מ"מ 
 מפרט טכני
 מנוע:  מנוע בנזין 
 
אסקארי A10
אסקארי A10 (באנגלית: Ascari A10) היא מכונית על המיוצרת על ידי חברת אסקארי הבריטית על פי רעיונו של מיליונר הולנדי. מכונית זו, הכשירה גם לכבישים רגילים, היא פיתוח של מכונית המרוצים KZ1-R GT שמתחרה כעת באליפות ה-GT הספרדית - את שתיהן תכנן נהג פורמולה 1 לשעבר פול בראון (Paul Brown). זו מכונית הדרך השלישית שמיוצרת על ידי החברה, אחרי ה-Ecosse וה-KZ1, כאשר השם A10 בא לציין עשור לייסוד החברה.
ה-A10 היא בעלת מנוע 5.0 ליטר של BMW בתצורת V8 המפיק 600 כוחות סוס (447 קילוואט), ומעביר אותם דרך תיבת הילוכים ידנית סדרתית בת 6 הילוכים, עם אפשרות לבסיס ידית הילוכים בתצורת H. שלדת ה-A10 עשויה מסיבי פחמן כמו ה-KZ1, אך עם עבודת גוף חדשה ומתלים שנגזרו ממרוצים. למרות הוספת כלוב התהפכות ומערכות כיבוי אש, החוסר במבודד קול ובמותרות כגון מיזוג אוויר ומערכת סטריאו, תורמים למשקלה הקל של ה-A10 השוקלת רק 1280 ק"ג. אסקארי טוענת שה-A10 מסוגלת להגיע למהירות של 354 קמ"ש ולהאיץ מ-0 ל-97 קמ"ש ב-2.8 שניות.
חברת אסקארי מתכננת להרכיב ידנית 50 מכוניות A10 במפעלה בבאנברי, במחיר של 350,000 ליש"ט (שקול ל-695,000 דולר אמריקני).
ב-9 בדצמבר 2007 בפרק של תוכנית הרכב הבריטית טופ גיר, שברה האסקארי A10 את שיא הזמן המהיר בהקפת המסלול (מה שידוע כתחרות 'Power Lap'), עם זמן של 1:17.3, כ-0.3 שניות מהיר יותר מהמכונית הקודמת שהחזיקה בשיא, הקוניגזאג CCX עם ספוילר מיוחד שהותקן לבקשת הסטיג. באוגוסט 2008 מכונית ה-Gumpert Apollo שברה את שיאה של ה-A10 ב-0.2 שניות. ג'רמי קלארקסון ביקר את המכונית לפני ההקפה ותיאר אותה כ"מכונית מדהימה... כמו קוניגזאג אבל פי מיליון יותר ניתנת לשליטה." כאשר הילל את התנהגות הכביש של המכונית בטור של הסאנדיי טיימס, קלארקסון כתב ש"צריך להכריח את כל יצרני המכוניות באמצעות חוק לנהוג ב-A10 כדי שהם יראו למה הם צריכים לשאוף".
מפרט

מנוע: 4941 סמ"ק בתצורת V8
הספק: 600 כוחות סוס bhp
משקל: 1,280 ק"ג
האצה מ-0 ל-100 קמ"ש: 2.8 שניות.
מהירות מרבית: 350 קמ"ש.
בסיס גלגלים: 2636 מ"מ
אורך כולל: 4.3 מטר.
רוחב: 1852 מ"מ
גובה: 1138 מ"מ.
אלכסנדרה סמוסנקו

| --- | --- |

 לידה:  1922 Kirava, בלארוס 
 פטירה:  3 במרץ 1945 (בגיל 23 בערך) Suliszewice, West Pomeranian Voivodeship, רפובליקת פולין 
 מקום קבורה:  פומרניה המערבית 
 מדינה:  ברית המועצות 
 השתייכות:  הצבא האדום הצבא האדום
 תקופת הפעילות:  1935–1945 (כ־10 שנים)
 דרגה:  קפטן 
 תפקידים בשירות
 מפקדת טנק בארמיית המשמר המשוריינת הראשונה
 פעולות ומבצעים
 מלחמת העולם השנייה מלחמת החורף  החזית המזרחית במלחמת העולם השנייה קרב קורסק  מבצע לבוב-סנדומייז'  מבצע אורנוס  קרב סטלינגרד  מתקפת פומרניה המזרחית
 עיטורים
 מסדר הכוכב האדום  מסדר המלחמה הפטריוטית
 
אלכסנדרה גריגורייבנה סמוסנקו (ברוסית: Александра Григорьевна Самусенко;‏ 1922 – 3 במרץ 1945) הייתה מפקדת טנק סובייטי T-34 וקצינת קישור במהלך מלחמת העולם השנייה. היא הייתה הטנקיסטית היחידה בארמיית המשמר המשוריינת הראשונה בצבא הרוסי, ועד 2014 הייתה האישה היחידה שפיקדה על טנק בקרב.
סמוסנקו זכתה בעיטור מסדר הכוכב האדום על גבורה בקרב קורסק. היא גם קיבלה עיטורי מסדר המלחמה הפטריוטית.
חייה

סמוסנקו נולדה בצ'יטה או במחוז ז'לובין ב-1922. היא החלה את שירותה הצבאי כטוראית במחלקת חי"ר. היא השתתפה במלחמת החורף (1939–1940) נגד פינלנד כטוראית בגדוד חי"ר. מאוחר יותר, היא סיימה בהצלחה את האקדמיה לטנקים ושובצה בארמיית המשמר המשוריינת הראשונה. היא קיבלה את עיטור מסדר הכוכב האדום על כך שצוות הטנק שלה הביס שלושה טנקי טייגר I גרמניים. מאוחר יותר השתתפה במבצע לבוב-סנדומייז', במבצע אורנוס, ובקרב סטלינגרד.
פביאן גרין (אנ'), שלחם במחלחמת העולם השנייה והפך לסופר, הזכיר את סמוסנקו באחד הפרקים בספרו "Tsvety na tankakh" ("פרחים על טנקים"). הוא כתב שהחיילים לא צייתו לפקודותיה בקלות, שהיה להם קשה לקבל פקודות מאישה.
ג'וזף ביירלי (אנ'), סמל בצבא ארצות הברית שנמלט בתחילת ינואר 1945 ממחנה השבויים Stalag III-C(אנ') שבמערב פולין על גבול גרמניה, נתקל בחטיבת הטנקים של סמוסנקו באמצע ינואר. ביירלי, שהוא החייל האמריקאי היחיד שידוע כי שירת גם בצבא ארצות הברית וגם בצבא הסובייטי בזמן מלחמת העולם השנייה, שכנע את סמוסנקו לאפשר לו להילחם לצד היחידה בדרכה לברלין. במשך חודש הוא לחם תחת פיקודה, והשתתף בשחרור מחנה השבויים שבו היה שבוי. לאחר מותה, ביירלי תיאר אותה כסמל לאומץ הלב והאומץ שהפגין העם הסובייטי באותה תקופה.
מותה

סמוסנקו מתה מפצעיה במהלך מתקפת פומרניה המזרחית ב-1945, באזור שצ'צ'ין, כיום בפולין. הדעות חלוקות לגבי סיבת מותה. לפי פיוטר דמידוב, שלחם במחלמת העולם השנייה, היא נמחצה בטעות מתחת לטנק סובייטי שנהגו לא ראה את האנשים סביבו בגלל החושך. לפי גרסה אחרת, מדובר היה בירי גרמני, ועל פי גרסה אחרת, היא נשבתה על ידי הגרמנים, נחקרה בעינויים, וכשלא הסכימה לספר להם דבר, הוצאה להורג. היא נקברה בלובז, היום בפולין, ליד האנדרטה של וילהלם הראשון.
לאחר מותה זכתה סמוסנקו במסדר המלחמה הפטריוטית מדרגה 1.
הערות שוליים

1 2 3 4 5 6 7 8  "The Unknown Aleksandra Samusenko" (ברוסית). State History. ארכיון מ-20 בדצמבר 2010. נבדק ב-28 בדצמבר 2010. {{cite web}}:  (עזרה)
1 2 3 4 5 6 7 8 9 10 11 12 13 14  Rosemary Giles, The Soviet Tank Commander Heroine Who Fought Alongside a US Soldier on Their Way to Berlin, warhistoryonline, ‏2022-12-20 (באנגלית)
↑  Murmantseva, Vera (1974). Советские женщины в Великой Отечественной войне [Soviet women in the Great Patriotic War] (ברוסית). Mysl.
↑  Garin, Fabian (1973). Цветы на танках [Flowers on Tanks] (ברוסית). Sovetskaya Rossiya.
↑  Stephen Ruiz, How This POW Became the Only Soldier to Fight for the US and Russia During WWII, Military.com, ‏2022-07-28 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדרה סמוסנקו".
אלקטרונים בלתי קושרים

מבנה לואיס של מולקולת אמוניה המכילה זוג אלקטרונים לא קושרים (באדום)
אלקטרונים בלתי קושרים או זוג אלקטרונים לא קושר הם מונחים בכימיה המתארים זוג של אלקטרונים המאכלסים אורביטל מולקולרי בקליפת הערכיות של אטום, שאינם משתתפים בקשר כימי. זוג האלקטרונים מאכלס את האורביטל על פי כלל פאולי, כך שלכל אלקטרון ספין הפוך. לעיתים קרובות, זוגות האלקטרונים הם בעלי צפיפות מטען שלילי גבוהה ולכן עשויים להפגין תכונות של נוקלאופילים או בסיסי לואיס ולהשתתף בתגובות כימיות שונות.